钦定古今图书集成/方舆汇编/职方典/第1251卷 > 《酃县志》
## 钦定古今图书集成/方舆汇编/职方典/第1251卷 > 《酃县志》

柴荆园　在县西二十里。晋尚书欧幼郎故居，至今基址岿然。

王舍城　，唐目莲尊者之旧地也。尊者产于邑之康乐乡，俗姓傅，今其苗裔为丛山下傅家山势周围整列若城，四面小径如门，水从内环绕，中一洲为目莲寺，今废。有钵盂山、香炉山、虎扒石、会绿桥、目莲井诸遗迹。

《骆宾王碑　》在县东爪寮山。唐骆丞为卢陵之难，潜身至此，赋诗其上，乡人尹朴镌之石，年久剥蚀殆尽。明末李司马陈玉过此，犹识之。